અસરો :એ અપેક્ષા વધારે પડતી છે કે વર્કશોપ દરમ્યાન શીખવામાં આવેલ પ્રવૃત્તિઓ અને વિચારો સીધા જ વર્ગખંડમાં પ્રેક્ટિસ દરમ્યાન અમલમાં આવે. ઘણીવાર આ વિચારો અને પ્રવૃત્તિઓનો વર્ગખંડમાં અમલ થાય તે માટે જે તે સ્થળે શિક્ષકને મદદની જરૂર પડે છે. એવું બન્યું છે કે શિક્ષકોની પ્રેક્ટિસ માટેની તાલીમનું પરિણામ અનેક આંતર ક્રિયાઓ બાદ જોવા મળ્યું છે. તાલીમગત બાબતોનો વર્ગખંડમાં લાભદાયી રીતે અમલ કરી શકાતો નથી તે માટે કેટલીક માળખાકીય બાબતો પણ જવાબદાર છે. તે બાબતોનું પણ નિરાકરણ લાવવું રહ્યું. તાલીમની અસર જાણવા પૂર્વ-કસોટી અને ઉત્તર-કસોટી અયોગ્ય ગણવામાં આવે છે અને ઘણીવાર નકારાત્મક પરિણામો લાવે છે. તેમ છતાંય તાલીમ અને વર્કશોપ હેતુલક્ષી બને તે રીતે આયોજિત થવા જોઈએ અને તેની અસરકારકતા માટે તેને ખરેખર જરૂર હોય ત્યાં મદદ મળવી જોઈએ અને તેના પર સતત દેખરેખ હોવી જોઈએ. લાંબા ગાળાના અને ટૂંકા ગાળાના કાર્યક્રમોની અસરકારકતા જાણવા સ્પષ્ટ સૂચકો (ગુણધર્મો)ની રચના થવી જોઈએ અને તેના દ્વારા તાલીમનું મૂલ્યાંકન થવું જોઈએ. પરિવર્તન હંમેશાં ધીમી પ્રક્રિયા હોય છે. અને વાસ્તવીક સ્વરૂપે જોવા ધીરજ રાખવી પડે છે. શિક્ષકની નિષ્ઠા અંગે સવાલો કરવા કે તેના પર દોષારોપણ કરવું સહેલું છે. જો કે આ સૌથી નિમન કક્ષાનો પ્રતિભાવ ગણાશે. પરિવર્તનને ચાલુ રાખવા માટે પણ રિસોર્સ એજન્સીઓની સતત સામેલગીરી અને સહકાર આવશ્યક છે. સાથે સાથે વાસ્તવિક પરિવર્તનમાં સાતત્ય જાળવી રાખવા શાળા વહીવટ મંડળનો સહકાર પણ એટલો જ જરૂરી છે.